钦定古今图书集成/明伦汇编/氏族典/第065卷 > 《廖用贤尚友录》 > 虞悰
## 钦定古今图书集成/明伦汇编/氏族典/第065卷 > 《廖用贤尚友录》 > 虞悰

按《南齐书虞悰传》：“悰字景豫，会稽馀姚人。悰少谨敕，
有至性。州辟主簿、建平王参军、尚书仪曹郎、太子洗
马、领军长史、正员郎，累至州治中、别驾、黄门郎。昇明
中，世祖为中军，引悰为谘议参军。建元初，转太子中

史、平蛮校尉、蜀郡太守。转司徒司马，将军如故。悰善
为滋味，和齐皆有方法。迁散骑常侍、太子右率，转侍
中，迁祠部尚书。世祖幸芳林园，就悰求扁米，粣悰献
粣及杂肴数十轝，太官鼎味不及也。出为冠军将军、
车骑长史，转度支尚书，领步兵校尉。郁林立，改领右
军将军、扬州大史正，兼大匠卿，起休安陵，于陵所受
局下牛酒，坐免官。隆昌元年，以白衣领职。延兴元年，
复领右军。明帝立，转给事中、光禄大夫，寻加正员常
侍。永元元年卒。悰性敦实，与人知识必相存，访亲疏
皆有终始，世以此称之。